બુધવારે બપોરે 3.30ની આસપાસ અમદાવાદ પધારેલા જાપાનના વડાપ્રધાન શિન્ઝો આબે અને તેમના પત્નીએ રોડ શોમાં બાગ લીધા બાદ સાબરમતી રિવફ્રન્ટ અને સાબરમતી આશ્રમની મુલાકાત લીધી હતી. ત્યાર બાદ થોડા વિશ્રામ બાદ તેઓ વડાપ્રધાન નરેન્દ્ર મોદી સાથે સીદી સૈયદની જાળી જોવા પહોંચ્યા હતા. અમદાવાદના ઐતિહાસિક સ્થળ સીદી સૈયદની જાળી અને તેની 16મી સદીની મસ્જિદની મુલાકાત લીધી હતી. આ મુલાકાત એ વડાપ્રધાન નરેન્દ્ર મોદીની ભારતની કોઇ પણ મસ્જિદની પહેલી મુલાકાત હતી.